Document ID: 32001D0352

32001D0352
L 125/1
JURNALUL OFÍCIAL AL UNIUNII EUROPENE
DECIZIA CONSILIULUI
din 9 aprilie 2001
privind încheierea Acordului între Uniunea Europeană și Republica Federală Iugoslavia referitor la activitățile Misiunii de supraveghere a Uniunii Europene (EUMM) în Republica Federală Iugoslavia
(2001/352/PESC)
CONSILIUL UNIUNII EUROPENE,
având în vedere Tratatul privind Uniunea Europeană și, în special, articolul 24 al acestuia,
având în vedere recomandarea președinției,
întrucât:
(1)
Consiliul a adoptat la 22 decembrie 2000 Acțiunea comună 2000/811/PESC privind Misiunea de supraveghere a Uniunii Europene (1).
(2)
Articolul 6 din acțiunea comună menționată anterior prevede că normele care reglementează operațiunile EUMM în zona care ține de competența sa sunt prevăzute de acorduri care trebuie încheiate în conformitate cu procedura prevăzută la articolul 24 din Tratatul privind Uniunea Europeană.
(3)
În urma Deciziei Consiliului din 12 martie 2001, care autorizează președinția să deschidă negocierile, aceasta a negociat un acord cu Republica Federală Iugoslavia privind activitățile EUMM.
(4)
Acest acord ar trebui aprobat,
DECIDE:
Articolul 1
Acordul între Uniunea Europeană și Republica Federală Iugoslavia privind activitățile Misiunii de supraveghere a Uniunii Europene (EUMM) în Republica Federală Iugoslavia se aprobă în numele Uniunii Europene.
Textul acordului se anexează la prezenta decizie.
Articolul 2
Președintele Consiliului este autorizat să numească persoana împuternicită să semneze acordul prin care Uniunea Europeană își asumă obligații.
Articolul 3
Prezenta decizie se publică în Jurnalul Oficial.
Prezenta decizie produce efecte la data publicării.
Adoptată la Luxemburg, 9 aprilie 2001.

Labels: 18
15
5